Երգչախմբի երգացնակը մշտապես ընդլայնվում և բազմազանեցվում է. հայ և արտասահմանյան դասական և ժամանակակից գործերից զատ, երգչախմբի երգացանկում այժմ ընդգրկվում են նաև ջազային կատարումներ: Ճանաչված ջազ դաշնակահար Տիգրան Համասյանի հետ երգչախմբի համատեղ կատարումները հանդիսատեսին մշտապես գրավում են իրենց ուրույն կատարողական արվեստով: Հայոց ցեղասպանության 100-երրորդ տարելիցի միջոցառումների շրջանակներում իրականացվող «Լույս ի լուսո» նախագծի ներքո, երգչախումբը 2015թ. ընթացքում Տիգրան Համասյանի հետ հանդես է եկել մի շարք եվրոպական և Հայաստանի հարևան երկրներում (Վրաստան, Թուրքիա), ներկայացնելով հայ հնագույն երաժշտություն շարականներ և տաղեր՝ դաշանակահարի յուրօրինակ մեկնաբանությամբ: